ΕΦΗΜΕΡΙΣ ΤΗΣ ΚΥΒΕΡΝΗΣΕϋΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

8 ΣΕΠΤΕΜΒΡΙΟΥ 1986 


ΤΕΥΧΟΣ ΤΕΤΑΡΤΟ 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 


Τροποποίηση του ορίου οικισμού Χάλκης Ν. Λάρισας. 1 

Καθορισμός ορίων, διάκρισης και κατάταξης σε κατηγορία και 
καθορισμού αρτιότητας οικοπέδων οικισμού Χοροστάσι της Κοι¬ 
νότητας Πλατάνου Ν. Μαγνησίας. 2 

Χαρακτηρισμός της οδού Αγγίστρου στις Σέρρες ως προύφιστάμενης 
του έτους 1923. 3 

Καθορισμός χώρου και όρων δόμησης για ανέγερση Γυμνασίου και 
Δημοτικού Σχολείου στο Λέχοβο, Ν. Φλώρινας, .. 4 


ΑΡΙΘΜΟΣ ΦΥΛΛΟΥ 

750 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 3385 . (1) 

Τροποποίηση του ορίου οικισμού Χάλκης Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
' Εχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ’/85) «περί 
τρόπου καθορισμού ορίων οικισμού της Χώρας, κ.λπ.». 

2. Την 5048/6.11.85 απόφασή μας «περί καθορισμού ορίων οικι¬ 
σμού Χάλκης και όρων δόμησης αυτού». 

3. Την 211/8/26.5.86 Γνωμοδότηση ΣΧΟΠ Νομού, αποφασίζουμε: 

Τροποποιούμε την 5048/6.11.85 απόφασή μας μόνο ως προς 
το όριο του οικισμού Χάλκη Επαρχίας Λάρισας όπως φαίνεται στο 
θεωρημένο απο την Πρ/νη ΤΠ και ΠΕ Λάρισας σχεδιάγραμμα 
που συνοδεύει αυτή την απόφαση. 

Η απόφαση αυτή μαζί με το σχεδιάγραμμα που τη συνοδεύει να 
δημοσιευθεί στην Εφημερίδα της Κυβερνήσεως. 

Λάρισα, 4 Ιουνίου 1986 
Ο Νομάρχης 
ΑΠ. ΒΛΑΣΙΑΔΗΣ 













Υπουργείο Χωροταξίας Οικισμού και Περιβάλλοντος 

Αριθ. 837 (2) 

Καθορισμός ορίων, διάκρισης και κατάταξης σε κατηγορία και 
καθορισμού αρτιότητας οικοπέδων οικισμού Χοροστάσι της Κοι¬ 
νότητας Πλατάνου Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
' Εχοντας υπόψη: 

1. Τις διατάξεις: 

α) Του Π.Δ/τος της 24.4/3.5.1985 «τρόπος καθορισμού ορίων οικι¬ 
σμών της Χώρας μέχρι 2.000 κατοίκους, κατηγορίας αυτών κ.λπ.». 

β) Του άρθρου 42 παρ. 5 του Ν. 1337/1983 όπως αντικαταστά- 
θηκε με το άρθρο 8 παράγρ. 17 του Ν. 1512/1985. 

γ) Του Ν. 3200/55 «περί διοικητικής αποκεντρώσεως» όπως έχει 
συμπληρωθεί και τροποποιηθεί μεταγενέστερα με το 532/70 Ν.Δ. 

δ) Του 712/70 Β.Δ. «περί καθορισμού των διατηρουμένων υπέρ 
του Υπουργού Δημοσίων Εργων αρμοδιοτήτων», που εκδόθηκε σ’ εκτέ¬ 
λεση του 532/70 Ν.Δ., όπως αυτά τροποποιήθηκαν και συμπληρώθη¬ 
καν με τα 677/71 και 198/72 Β.Δ/τα. 

2. Τη μελέτη «ανοικτών πόλεων για την ανασυγκρότηση των 
χωριών κάτω των 2.000 κατοίκων» που έχει συνταχθεί από το 
ΤΠ και ΠΕ Ν. Μαγνησίας και από τους μελετητές Γαλλή—Προγκί- 
δου Ελένη, Οικονόμου Αία και Δεμιρίδη Γιώργο για τον οικισμό 
Χοροστάσι της Κοινότητας Πλατάνου. 

3. Την 13/1986 απόφαση του Κοινοτικού Συμβουλίου της Κοινότητας 
Πλατάνου με την οποία γνωμοδοτεί για τα όρια του οικισμού Χοροστάσι. 

4. Την 18/27.5.86 γνωμοδότηση του Συμβουλίου Χωροταξίας, Οικι¬ 
σμού και Περιβάλλοντος Ν. Μαγνησίας, ως προς την κατηγορία, τα όρια 
και τους όρους δόμησης του οικισμού Χοροστάσι, αποφασίζουμε: 


Άρθρο 1. Κατηγορία οικισμού. 

Διακρίνουμε και κατατάσσουμε τον οικισμό Χοροστάσι της Κοινότη¬ 
τας Πλατάνου στις εξής κατηγορίες: 

α) Παραλιακός, 
β) Αδιάφορος, 
γ) Στάσιμος.. _ 
δ) Συνεκτικός, 
ε) Μικρός. 

Άρθρο 2. Καθορισμός ορίων οικισμού. 

Καθορίζουμε τα όρια του οικισμού Χοροστάσι της Κοινότητας 
Πλατάνου όπως αυτά φαίνονται με τα στοιχεία (ΙΑ — 2Α — 2Β 
— 2Γ — 4Α — 6Α — 7Α — ΙΑ) στο διάγραμμα με κλίμακα 
1:5.000, που θεωρήθηκε από το Τμήμα Πολ/μίας και Πολ/κών 
Εφαρμογών Ν. Μαγνησίας στις 27.5.1986 και αποτελεί αναπό¬ 
σπαστο μέρος της απόφασης αυτής. 

Άρθρο 3. Αρτιότητας Οικοπέδων. 

Ορίζουμε σαν ελάχιστο εμβαδό αρτιότητας των οικοπέδων που 
περικλείονται μέσα στα παραπάνω όρια του οικισμού Χοροστάσι της 
Κοινότητας Πλατάνου Ε = Ι.ΟΟΟμ 2 . 

Κατά τα λοιπά ισχύουν οι γενικοί όροι δόμησης του άρθρ. 5 του 
από 24.4./3.5.1985 Π. Δ/τος (ΦΕΚ 181Δ). 

Η απόφαση αυτή να δημοσιευθεί στην Εφημερίδα της Κυβερνήσεως 
και ισχύει από την ημερομηνία υπογραφής της. 

Βόλος, 3 Ιουνίου 1986 
Ο Νομάρχης 

ΕΥΡΙΠΙΔΗΣ ΚΑΦΑΝΤΑΡΗΣ 

Αριθ. Τ.Π. 3600 (3) 

Χαρακτηρισμός της οδού Αγγίστρου στις Σέρρες ως προϋφιστάμενης του 
έτους 1923. 

Ο ΝΟΜΑΡΧΗΣ ΣΕΡΡΩΝ 
’ Εχοντας υπόψη: 

Τις διατάξεις: 

Ι.α) Του από 17.7.1923 Ν.Δ. «περί σχεδίων πόλεων και συνοικι¬ 
σμών Κράτους», β) Του Ν. 3200/55 «περί διοικητικής αποκεντρώ- 
σεως» όπως έχει συμπληρωθεί μεταγενέστερα. 

γ) Το Ν. 1337/14.3.83 «περί επέκτασης των πολεοδομικών σχε¬ 
δίων οικιστική ανάπτυξη και σχετικές ρυθμίσεις. 

δ) Τις 25/5/24.4.86 και 48/8/27.5.86 γνωμοδοτήσεις του Συμ¬ 
βουλίου Χωροταξίας Οικισμού και Περιβάλλοντος της Νομαρχίας με 
τις οποίες ομόφωνα γνωμοδοτούν υπέρ της διατηρήσεως της οδού 
Αγγίστρου στο Ο.Π. 241 ως προϋφισταμένης του έτους 1923. 

2. Την από 8.1.1986 αίτηση της Μαρίας Κομητούδη κατοίκου 
Σερρών περί διατηρήσεως της οδού Αγγίστρου στο Ο.Π. 241 ως 
προϋφισταμένης του έτους 1923. 


3. Τους ακόλουθους τίτλους ιδιοκτησίας. 

α) Την 131/49 απόφαση του Πρωτοδικείου Σερρών, β) Την 
2/26/1952 απόφαση του Εφετείου Θεσσαλονίκης, γ) Το από 2 Ιουλίου 
1952 πρωτόκολλο αποδόσεως του υπ’ αριθ. 1700 ανταλλαξίμου κτή¬ 
ματος. δ) Την 970/1925 έκθεση ενόρκου βεβαίωσης από τους οποίους 
προκύπτει ότι η οδός Αγγίστρου υπάρχει πριν από το 1923. 

4. Το τοπογραφικδ σχεδιάγραμμα του Πολιτικού Μηχανικού Ευγένιου 
Χαϊτίδη. 

5. Το από 31.7.1925 ρυμοτομικό σχέδιο της πόλης των Σερρών στο 
οποίο φαίνεται η οδός Αγγίστρου ότι υπήρχε πρστης έγκρισης του σχεδίου, 
αποφασίζουμε: 

Αναγνωρίζουμε ότι η οδός Αγγίστρου που βρίσκεται εντός του Ο.Π. 
241 της πόλης των Σερρών υπάρχει νομίμως πριν από το έτος 1923 
και την χαρακτηρίζουμε ως διατηρητέα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 30 Μαΐου 1986 
Ο Νομάρχης 
ΠΑΝ. ΜΑΤΡΙΔΗΣ 

Αριθ. 2742 (4) 

Καθορισμός χώρου και όρων δόμησης για ανέγερση Γυμνασίου και 
Δημοτικού Σχολείου στο Λέχοβο, Ν. Φλώρινας. 

Ο ΝΟΜΑΡΧΗΣ ΦΛΩΡΙΝΑΣ 
' Εχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων πόλεων κ.λ.π. 

2) Τις Δ/ξεις του Ν. 3200/1955 «περί διοικητικής αποκέντρωσης» 
όπως έχει συμπληρωθεί και τροποποιηθεί μεταγενέστερα. 

3) Τις διατάξεις του Β.Δ. 712/1970 όπως αυτό τροποποιήθηκε 
με τα 677/1971 και 198/1972 Β. Δ/τα. 

4) Τις διατάξεις του Ν.Δ. 1018/71 «περί τροποποιήσεως και 
συμπληρώσεως του Ν.Δ. 314/68. 

5) Τις διατάξεις του Ν. 1558/1985 «Κυβέρνηση και Κυβερνητικά 
* όργανα» (ΦΕΚ 137Α) 26.7.85) και συγκεκριμένα το άρθρο 27 «περί 
συστάσεως του Υπουργείου Περιβάλλοντος, Χωροταξίας και Δημοσίων "Ερ¬ 
γων. 

6) Τις Διατάξεις του Ν. 1337/83 «περί επεκτάσεων των πολεοδο- 
μικών σχεδίων κ.λ.π όπως τροποποιήθηκε και συμπληρώθηκε μετα¬ 
γενέστερα με τον Ν. 1512/85 κ.λ.π. 

7) Τις Διατάξεις του Π.Δ. 443/1983 περί μεταβιβάσεως αρμοδιοτήτων 
στους Νομάρχες. 


8) Την από 11.4.86 γνωμοδότηση του Συμβουλίου Χωροταξίας, Οικι¬ 
σμού και Περιβάλλοντος του Νομού Φλώρινας (Συν/ση 8η Πράξη 27η 
υπέρ της έγκρισης καθορισμού χώρου και όρων δόμησης για ανέγερση 
Γυμνασίου και Δημοτικού Σχολείου στο Λέχοβο, αποφασίζουμε: 

Καθορίζουμε το χώρο Α, Β, Γ, Δ, Ε, Ζ, Η, Θ, 1, Κ, Λ, Μ, Ν, 
Ξ, Ο, Π, Ρ, Σ, Τ, Α που φαίνεται στο τοπογραφικό διάγραμμα που 
συνοδεύει την παρούσα, σαν χώρο για ανέγερση Γυμνασίου και Δημοτι¬ 
κού Σχολείου στο Λέχοβο. Ισχύουν οι όροι δόμησης της περιοχής με 
παρέκκλιση των όρων δόμησης μόνο ως προς το μέγιστο ύψος, 
ορίζουμε δε σαν μέγιστο επιτρεπόμενο ύψος από το πέριξ έδαφος δέκα 
τρία μέτρα (13 μ.) μαζί με τη στέγη. 

Η απόφαση αυτή να δημοσιευθεί στην Εφημερίδα της Κυβερνήσεως. 

Η ισχύς αυτής της απόφασης αρχίζει από την ημέρα της κοινοποίη¬ 
σής της στους παρόδιους με ευθύνη της Κοινότητας Λεχόβου. 

Φλώρινα, 4 Ιουνίου 1986 
Ο Νομάρχης 

ΦΩΤΗΣ ΠΑΠΑΓΙΑΝΝΗΣ 





